Við hennara hjálp skalt tú síggja við tínum egnu eygum, og ikki gjøgnum eygu annara, og skalt vita av tínum egna kunnleika, og ikki gjøgnum kunnleika granna tíns. Grunda yvir hetta í hjarta tínum; hvussu tær sømir at vera. Sanniliga er rættvísin Mín gáva til tín og tekinið um Mítt kærleiks-blídni. Elskar tú Meg ikki, kann kærleiki Mín á ongan hátt náa til tín. Vita hetta, O tænari. [6] O Sonur Tilverunnar! Elskar tú Meg, vend tær so burtur frá tær sjálvum; og søkir tú fragd Mína, lít so ikki at tínari egnu, at tú kanst doyggja í Mær og Eg æviga kann liva í tær. Ongin friður er fyri teg, uttan gjøgnum at avnokta teg sjálvan og venda tær til Mín; tí tær sømir at fegnast í Mínum navni, ikki í tínum egna; at seta títt álit á Meg og ikki á teg sjálvan, við tað at Eg ynski at vera elskaður eina og oman fyri alt, sum er til. [9] O Sonur Tilverunnar! [11] O Sonur Tilverunnar! Tú ert lampa Mín, og ljós Mítt er í tær. Fá tú frá tí geisling tína, og søk ongan annan enn Meg. Ver tú nøgdur við tað og søk einki annað, tí verk Mítt er fullkomið, og boð Mítt er bindandi. Set ikki spurning við tað, ivast ei heldur um tað. Aðalbornan havi Eg skapað teg, tó hevur tú mannminkað teg sjálvan. Hvat hevur fingið teg at venda tær burtur frá Okkara ynski og søkja títt egna? [24] O Sonur Menniskjunnar! Far ikki út um tíni mørk, ei heldur krev tað, ið ikki sømir seg fyri teg. [26] O Sonur Tilverunnar! Hvussu kundi tú gloyma tínar egnu feilir og stríðast við feilirnar hjá øðrum? Hvør enn, ið ger soleiðis, er bannlýstur av Mær. Syrg ikki, uttan at tú ert fjart frá Okkum. Frø teg ikki, uttan at tú nærkast og vendir aftur til Okkara. Frø teg í gleði hjarta tíns, at tú kanst vera verdur at møta Mær og at endurspegla Mín fagurleika. Bahá’ í samfelagið í Føroyum/The Bahá’ i Community of the Faroe Islands Name * Copyright (c) 2021 Bahá’ í samfelagið í Føroyum Samband